**ΕΝΔΕΙΚΤΙΚΕΣ ΑΠΑΝΤΗΣΕΙΣ**

**3.α.** Για την απάντηση στο ερώτημα οι μαθητές/-τριες αναμένεται, μέσα από την κριτική μελέτη της ιστορικής πηγής **(ΚΕΙΜΕΝΟ Α)** να αξιοποιήσουν τις κατάλληλες πληροφορίες:

Ως προς το πρώτο σκέλος του ερωτήματος:

* «Η συντριβή του εικονοκλαστικού κινήματος[…]» (νίκη εικονολατρών με την οριστική αποκατάσταση των εικόνων)

Ως προς το δεύτερο σκέλος του ερωτήματος:

* «Η εικονομαχική κρίση ήταν […]αποφασιστική για την πνευματική επιβίωση της Βυζαντινής Αυτοκρατορίας[…]
* «[…]σήμαινε τη νίκη της ελληνικής θρησκευτικής και πολιτιστικής ιδιομορφίας πάνω στην ασιατική, όπως την είχε ενσαρκώσει η εικονομαχία»
* «Από τότε, το Βυζάντιο διατήρησε τη δική του πολιτιστική φυσιογνωμία μεταξύ Ανατολής και Δύσεως ως ελληνο-χριστιανική αυτοκρατορία.» (διαμόρφωση αυτόνομης πολιτιστικής φυσιογνωμίας που στηρίζεται στον ελληνοχριστιανικό χαρακτήρα)

Από την ιστορική αφήγηση του σχολικού βιβλίου [Κεφάλαιο 1.5 Η Εικονομαχία] μπορεί να γίνει σύνδεση με τις αναφορές:

* «Ιδεολογική βάση του κινήματος αυτού υπήρξαν οι ανεικονικές αντιλήψεις… ως καθαρά πνευματικής θρησκείας».
* «Τελικά, το Μάρτιο του 843… αποφάσισε την αποκατάσταση των εικόνων»

**3.β.** Για την απάντηση στο ερώτημα οι μαθητές/-τριες αναμένεται, μέσα από την κριτική μελέτη της ιστορικής πηγής **(ΚΕΙΜΕΝΟ Β)** να αξιοποιήσουν τις κατάλληλες πληροφορίες:

Ως προς το πρώτο σκέλος του ερωτήματος:

* «[…]η σωτηρία της Αυτοκρατορίας εξαρτιόταν αποκλειστικά από τους αγροτικούς πληθυσμούς του εσωτερικού της Μ. Ασίας».

Ως προς το δεύτερο σκέλος του ερωτήματος:

* «[…] η εικονομαχική πολιτική, που ήταν εντελώς αντίθετη σ’ ό, τι θύμιζε τον ελληνορωμαϊκό πολιτισμό και την παλιά ιδεολογία, θα μπορούσε να συμφιλιώσει την Κωνσταντινούπολη με τους αγροτικούς πληθυσμούς της ανατολικής Μ. Ασίας, που εξαθλιωμένοι και πάμφτωχοι αποζούσαν από τη γη, που τώρα όφειλαν να υπερασπίσουν από τους επιδρομείς».

Από την ιστορική αφήγηση του σχολικού βιβλίου [Κεφάλαιο 1.5 Η Εικονομαχία] μπορεί να γίνει σύνδεση με την αναφορά:

* «[…] η σωτηρία της Αυτοκρατορίας εξαρτιόταν ολοκληρωτικά από τους αγροτικούς πληθυσμούς της Μ. Ασίας… οι αυτοκράτορες της δυναστείας των Ισαύρων»

Μέσα από τη συνδυαστική προσέγγιση ιστορικής πηγής και ιστορικής αφήγησης αναμένεται να δομηθεί ένα συνθετικό κείμενο το οποίο: α) να αναδεικνύει την πολιτική αναγκαιότητα της Βυζαντινής Αυτοκρατορίας να εξασφαλίσει την εδαφική της επιβίωση της και β) να τεκμηριώνει την εικονομαχική πολιτική των Ισαύρων στη βάση της απαιτούμενης (για την επίτευξη του παραπάνω στόχου) συμφιλίωσης με τους αγροτικούς πληθυσμούς της Ανατολικής Μ. Ασίας, οι οποίοι ήταν περισσότερο ευεπίφοροι στις ιδεολογικές επιρροές της Ανατολής (ανεικονικές αντιλήψεις) και αντίστοιχα πιο απομακρυσμένοι από την «παλιά ιδεολογία» της ελληνορωμαϊκής παράδοσης που σχετίζεται με την προσφορά λατρείας μέσω της απεικόνισης του θείου.